Mastif Pyrénées

Mastif Pyrénées ialah suatu baka anjing penjaga haiwan ternakan besar dari komuniti berautonomi Aragon di Sepanyol timur laut. Ia secara tradisional digunakan untuk melindungi kawanan ternakan semasa pindah ternak ke padang ragut tinggi musim panas di Pergunungan Pyrénées. Ia baka berbeza dan terpisah daripada mastif Sepanyol dan daripada anjing gunung Pyrénées dan anjing gembala Pyrénées.

Sejarah
Mastif Pyrénées berasal dari bekas Kerajaan Aragon. Di sana, ia telah didokumenkan sejak Zaman Pertengahan. Asal usul dan tujuannya adalah dalam pindah ternak tahunan untuk kawanan ke padang ragut tinggi di Pergunungan Pyrénées untuk bulan-bulan musim panas dan kepulangan ke tanah rendah untuk musim sejuk. Anjing-anjing ini dibela bersama dengan biri-biri sejak usia muda; tugasnya adalah untuk melindungi kawanan daripada pemangsa dan, khususnya, daripada serigala. Seperti baka anjing penjaga haiwan ternakan Eropah lain, ia kerap dipasang dengan kolar serigala daripada logam berduri atau carlanca untuk perlindungan tambahan.

Tiga ekor anjing ini ditunjukkan di Madrid pada tahun 1890. Dalam edisi pertama Libro de Orígenes Español (Madrid, 1913), entri kedua untuk anjing yang didaftarkan pada tahun 1912 ialah "Mastín Español del Pirineo" ("mastif Pyrénées Sepanyol").

Pada lewat tahun 1940-an, serigala lenyap dari Pergunungan Pyrénées dan apabila ia tidak lagi diperlukan untuk fungsi utamanya, baka ini mula merosot. Ia diterima sepenuhnya oleh Persekutuan Kinologi Antarabangsa pada tahun 1954. Pada tahun 1977, sebuah persatuan baka, iaitu Club del Mastín del Pirineo ("Kelab Mastif Pyrénées"), ditubuhkan; anjing-anjing ini secara beransur-ansur tersebar di kebanyakan Sepanyol dan kemudian tersebar ke negara lain di Eropah dan di Benua Amerika dan ke Australia dan ke Jepun.

Pada tahun 2026, ia merupakan antara enam belas baka Sepanyol yang dianggap rentan oleh Real Sociedad Canina de España.

Ciri
Mastif Pyrénées ialah anjing sangat besar. Ketinggian minimum yang boleh diterima pada paras kelasa untuk jantan ialah  dan untuk betina ; tiada had atas dan anjing lebih besar diutamakan. Ia mempunyai lapis bulu putih tebal dengan topeng berwarna lebih gelap dan kerap dengan tompok-tompok yang sewarna dengan tubuh; telinganya sentiasa mempunyai tompok-tompok lebih gelap. Beratnya berbeza-baza sekitar .

Catatan

Rujukan

Kategori:Baka anjing
Kategori:Baka anjing berasal dari Sepanyol
Kategori:Baka anjing berasal dari Aragon
Kategori:Baka FCI
Kategori:Anjing penjaga haiwan ternakan